ดัชนีหุ้นภาคเช้าปิดบวก 8.95 จุด
ดัชนีหุ้นภาคเช้าวันที่ 13 ต.ค. ปิดที่ 986.03 จุด เพิ่มขึ้น 8.95 จุด ด้วยมูลค่าการซื้อขาย 19,380 ล้านบาท
13 ต.ค. 2553

ดัชนีหุ้นภาคเช้าวันที่ 13 ต.ค. ปิดที่ 986.03 จุด เพิ่มขึ้น 8.95 จุด ด้วยมูลค่าการซื้อขาย 19,380 ล้านบาท 
ตลาดหุ้นวันที่ 13 ต.ค. ดัชนีหุ้นเปิดบวกค่อนข้างสูง และขึ้นไปทดสอบระดับสูงสุดของการซื้อขายภาคเช้าที่ระดับ 989.38 จุด หลังจากนั้นอ่อนตัวเล็กน้อยแต่ยังยืนในแดนบวกได้และมาปิดตลาดที่ระดับ 986.03 จุด เพิ่มขึ้น 8.95 ตุด หรือ 0.92% มูลค่าการซื้อขาย 19,380 ล้านบาท 
นักวิเคราะห์ กล่าวว่า กลุ่มพลังงานบวกนำตลาด โดยมีแรงซื้อกลับหลังจากคณะรัฐมนตรีอนุมัติการเก็บภาษี ณ ที่จ่าย 15% สำหรับดอกเบี้ยและส่วนต่างกำไรในการซื้อพันธบัตรของต่างชาติตั้งแต่ 13 ต.ค.เป็นต้นไป ซึ่งคาดว่ามาตรการไม่กระทบกับตลาดหุ้น 
นอกจากนี้ผลประกอบการไตรมาส 3 นี้ของกลุ่มธนาคารเริ่มประกาศออกมา เช่นธนาคารเกียรตินาคิน(KK) บริษัท ทิสโก้ไฟแนนเชียลกรุ๊ป(TISCO) ดีใกล้เคียงกับที่ตลาดคาดไว้ แสดงถึงการฟื้นตัวของเศรษฐกิจ คาดว่าจะส่งผลบวกต่อการเก็งกำไรหุ้นกลุ่มธนาคาร
อย่างไรก็ตาม ดัชนีหุ้นในภาคเช้านี้ได้ทะลุกรอบแนวต้านระยะแรกที่ได้ประเมินไว้ 983-985 จุด จึงได้ขยับขึ้นเป็น 989-990 จุด แต่ภาคบ่ายระวังแรงขายทำกำไร